বিষাক্ত সাপে খোঁটা বজালী মহাবিদ্যালয়ৰ নৱনীতা বড়ো নামৰ ছাত্ৰীগৰাকীয়ে বুধবাৰে নিশা চিকিৎসালয়তে প্ৰাণ হেৰুৱাইছে।
অসমীয়া বিভাগৰ স্নাতকোত্তৰ তৃতীয় ষান্মাসিকৰ ছাত্ৰীগৰাকীক যোৱা ৬ আগষ্টত সাপে খোঁটাৰ পিছত প্ৰথমে বৰপেটাৰ ফকৰুদ্দিন আলী আহমেদ চিকিৎসা মহাবিদ্যালয়ত চিকিৎসা কৰা হৈছিল যদিও অধিক উন্নত চিকিৎসাৰ বাবে পিছত বঙাইগাঁৱৰ ল'ৱাৰ আছাম হস্পিটেললৈ প্ৰেৰণ কৰা হৈছিল।
বৰপেটাৰ সৰুপেটাস্থিত ঘৰত পাকঘৰত কাম কৰি থাকোঁতে ছাত্ৰীগৰাকীক ৰন্ধন গেছৰ চিলিণ্ডাৰৰ তলত থকা এটা বিষাক্ত ফেঁটী সাপে খুটিছিল।
সৰুপেটাৰ ৰবেন্দ্ৰ বড়ো আৰু নাগেশ্বৰী বড়োৰ কন্যা নৱনীতাৰ মৃত্যুত অঞ্চলটোত শোকৰ ছাঁ পৰিছে।
ছাত্ৰীগৰাকীৰ মৃত্যুত বজালী কলেজৰ ছাত্ৰ-শিক্ষক-কৰ্মচাৰীসকলৰ লগতে আছুৰ পাঠশালা গোটেও শোক প্ৰকাশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
